# Feladatleírás

Ebben a feladatban egy egyszerű árunyilvántartó rendszert kell készíteniük, amelyben kategóriák és termékek adatait kezelik.

Az alkalmazást MVVM mintában kell megvalósítaniuk, és az adatok megjelenítéséhez egy XAML alapú felhasználói felületet kell készíteniük.

1. Kategóriák és termékek definiálása

* ProductCategory osztály
  + Attribútumok: Id (egész szám), CategoryName (sztring)
  + Konstruktora ellenőrizze, hogy a CategoryName nem üres vagy nullás, különben dobjon kivételt!
  + ToString() metódus, amely visszaadja a kategória adatait.
* Product osztály
  + Attribútumok: Id (egész szám), Name (sztring), Price (decimális), ProductCategoryId (egész szám)
  + Konstruktora ellenőrizze, hogy a Name nem üres vagy nullás, különben dobjon kivételt!
  + ToString() metódus, amely visszaadja a termék adatait.

2. Adattárolás

* ProductCategoryRepo osztály
  + Egy listában tárolja a kategóriákat.
  + GetAllCategories(): Az összes kategória visszaadása.
  + GetNumberOfCategories(): A kategóriák számának lekérdezése.
* ProductRepo osztály
  + Egy listában tárolja a termékeket.
  + GetAllProducts(): Az összes termék visszaadása.
  + GetNumberOfProducts(): A termékek számának lekérdezése.

3. MVVM megvalósítása

* ProductCategoryViewModel osztály
  + Készítsék el a CommunityToolkit.Mvvm.ComponentModel használatával!
  + ObservableCollection<ProductCategory> típusú listában tárolja a kategóriákat.
  + Legalább 5 előre létrehozott kategóriát tartalmazzon.
* ProductViewModel osztály
  + Készítsék el a CommunityToolkit.Mvvm.ComponentModel használatával!
  + ObservableCollection<Product> típusú listában tárolja a termékeket.
  + Legalább 5 előre létrehozott terméket tartalmazzon.
* Készítsék el a ViewModel-ekben az összes olyan kódot, amely a View-n lévő funkciók működéséhez szükséges!

4. Kategóriák és termékek száma megjelenítés

* Egy StatisticsView-ban jelenjen meg a kategóriák és a termékek száma.
* A program induláskor az ablak legyen látható!

5. XAML Megjelenítés

* ProductCategoryView.xaml
  + ListView vezérlést használjon a kategóriák megjelenítésére.
  + A kategóriák neve jelenjen meg a listában.
  + A program indulásakor az ablak legyen látható!
  + Haladó feladat: A kategória neve mellett zárójelben jelenjen meg a kategóriába tartozó termékek száma!

• ProductView.xaml

* + ListView vezérlést használjon a termékek megjelenítésére.
  + A termékek neve jelenjen meg a listában.
  + Haladó feladat: Ha kiválaszt egy terméket, akkor jelenjen meg a termék ára, és ha megadja a mennyiséget, akkor jelenjen meg a fizetendő összeg az adott mennyiségű termék vásárlása esetén!

A megvalósított kódot és a felhasználói felületet bemutató képernyőképet csatolják a beadandóhoz!